Albatros D.I - Wikipedia
(Aangestuur vanaf Albatros D.II)
Tipe Dubbeldekker vegvliegtuig
Ontwerp deur Robert Thelen
Bekendstelling Augustus 1916
Aantal gebou 50
Weergawes Albatros W.4
Die Albatros D.I is die eerste van 'n reeks Duitse vegvliegtuie wat ontwerp was om heerskappy oor die lugruim terug te wen. Die Geallieerdes het danksy die Nieuport 11 en Airco DH.2 die Fokkerplaag oorwin en Duitsland het die Albatros vliegtuie in diens gestel as teenvoeter. Daar was tussentydse vliegtuie in diens gestel met twee masjiengewere aan boord maar die gewig van die tweede masjiengeweer en ammunisie het die vliegtuig se werkverrigting negatief beinvloed. Duidelik was beter bewapening nodig asook sterker motors en ontwerpingenieur Robert Thelen het die D.I prototipe ontwikkel.
Die Albatros D.I was bewapen met twee 7.92 mm Spandau masjiengewere en aangedryf deur 'n Mercedes D.III motor van 160 perdekrag. Dit was die eerste vegvliegtuig wat toegerus is met twee masjiengewere wat nie die vliegtuig se werkverrigting negatief beinvloed het nie. Daar is gou begin met produksie, die prototipe is feitlik net so vervaardig. Die enigste verskil was dat die D.I toegerus was met 'n horn-hoogteroer. Die D.I was minder rats as die Fokker monovlerk vliegtuie maar kon beter klim, was vinniger en was beter bewapen.
Toe die D.I sy verskyning gemaak het was die Luftwaffe ook besig met herorganisasie van Jagdstaffeln en die eerste D.I toegeruste Jastas het in September 1916 hulle eerste vlugte onderneem. Teen Desember was daar reeds 50 D.I's in diens maar teen daardie tyd het die D.II reeds verskyn.
1 Albatros D.II
Albatros D.II[wysig | wysig bron]
Die swakpunt van die Albatros D.I was die vlieënier se uitsig na vore beperk was. By die D.II was daar 'n kleiner gaping tussen die die boonste vlerk en die romp. Die stutte tussen die vlerke was die N-tipe ontwerp. Ook was die verkoeler verskuif na die vlerk. Verder was die vliegtuie identies. Teen Januarie 1917 was daar 214 D.II's by die front. Dit het die Duitsers gehelp om lugheerskappy terug te wen. Na Janurie 1917 is die D.II vervang met D.III's, 'n beter vliegtuig.
Besonderhede van die Albatros D.I:
Vervaardiger Mercedes DII waterverkoelde motor
Kraglewering per motor 160 perdekrag
Vlerkspan 8,50 m
Hoogte 2.95 m
Vlerkoppervlakte 24,50 m2
Maks. opstygmassa 888 kg
Maksimum snelheid 175 km/h by seevlak
Operasionele hoogte 5 200 m
Togafstand 1.0 uur en 30 minute
Bewapening Twee 7,92 mm Spandau masjiengewere
Ontsluit van "https://af.wikipedia.org/w/index.php?title=Albatros_D.I&oldid=1643755"
Die bladsy is laas op 3 Februarie 2018 om 10:03 bygewerk.